**O25 รายงานผลการดำเนินการเพื่อจัดการความเสี่ยงการทุจริต ประจำปี 2567**

**ผลการประเมินความเสี่ยงของการดำเนินงานหรือการปฏิบัติหน้าที่ที่อาจก่อให้เกิดการทุจริตและประพฤติมิชอบ**

**จากสำนักงานตรวจสอบภายใน มหาวิทยาลัยเชียงใหม่**

**--------------------------------------------------------------------------**

**ผลการตรวจสอบการดำเนินงานของคณะเทคนิคการแพทย์ ประจำปี 2567 ของสำนักงานการตรวจสอบภายใน มหาวิทยาลัยเชียงใหม่** พบว่าคณะเทคนิคการแพทย์มีการบริการจัดการเป็นไปตามระบบควบคุมภายในที่ดี ความเสี่ยงโดยรวมอยู่ในระดับต่ำถึงปานกลาง คณะฯ ได้ดำเนินการปรับปรุงกระบวนการทำงานให้เป็นไปตามข้อเสนอแนะของสำนักงานตรวจสอบภายใน และมีมาตรการป้องกันเพื่อให้เกิดความโปร่งใสในการบริหารงาน ดังนี้

| **ประเด็นความเสี่ยง** | **ระดับความเสี่ยง** | **มาตรการและการดำเนินการในการบริหารจัดการความเสี่ยง** | **ผลการดำเนินการ** |
| --- | --- | --- | --- |
| **1.** หลักฐานการเบิกจ่ายไม่สอดคล้องกับระเบียบ• ตรวจพบหลักฐานการเบิกจ่ายบางโครงการไม่สอดคล้องตามระเบียบ เช่น การเก็บรักษาเอกสารโดยหัวหน้าโครงการแทนเจ้าหน้าที่ | ความเสี่ยงระดับปานกลาง | 1. การเบิกจ่าย • ให้เจ้าหน้าที่คณะฯ เป็นผู้รับผิดชอบเก็บหลักฐานเบิกจ่ายแทนหัวหน้าโครงการ• จัดทำแนวปฏิบัติที่ชัดเจนเกี่ยวกับการเบิกจ่าย และอบรมเจ้าหน้าที่เกี่ยวกับหลักเกณฑ์ • ตรวจสอบเอกสารให้ถูกต้องและครบถ้วนภายใน 30 วันหลังเสร็จสิ้นโครงการ | • มีการกำหนดระยะเวลาตรวจสอบหลักฐานการเบิกจ่าย และพัฒนาแนวปฏิบัติใหม่ |
| 2. การจัดซื้อจัดจ้างอาจเข้าข่ายแบ่งซื้อแบ่งจ้าง• การจัดซื้อจากร้านค้าเดียวกันในช่วงเวลาใกล้เคียงกัน อาจเข้าข่ายหลีกเลี่ยงระเบียบ | ความเสี่ยงระดับต่ำ | 2. การจัดซื้อจัดจ้าง • ให้เจ้าหน้าที่จัดทำคำชี้แจงและแนบหลักฐานกรณีมีการซื้อจากร้านค้าเดียวกันในช่วงเวลาใกล้เคียง • ปรับปรุงแนวปฏิบัติการจัดซื้อจัดจ้างให้เป็นไปตามพระราชบัญญัติการจัดซื้อจัดจ้าง พ.ศ. 2560 | • มีการจัดอบรมเจ้าหน้าที่เกี่ยวกับระเบียบการจัดซื้อจัดจ้าง และติดตามการปฏิบัติตามอย่างเคร่งครัด |
| 3. การติดตามโครงการวิจัย และการนำส่งเงินสมทบกองทุนวิจัยล่าช้า• โครงการบางส่วนยังไม่ได้ส่งเงินสมทบตามกำหนด | ความเสี่ยงระดับต่ำ | 3. โครงการวิจัย และเงินสมทบกองทุน • ติดตามผลการดำเนินงานของโครงการวิจัยที่ยังไม่แล้วเสร็จ • ส่งหนังสือแจ้งเตือนและกำหนดระยะเวลานำส่งเงินสมทบ • ตรวจสอบข้อมูลในระบบฐานข้อมูลของมหาวิทยาลัยให้ถูกต้องและเป็นปัจจุบัน | • คณะฯ ได้ดำเนินการแจ้งเตือนและติดตามเอกสารโครงการวิจัยอย่างเป็นลายลักษณ์อักษร |
| 4. การให้เช่าสถานที่ และการเก็บค่าสาธารณูปโภคไม่เป็นระบบ • สัญญาเช่าบางส่วนไม่ได้อยู่ในระบบ CMU Rental ทำให้เกิดปัญหาในการติดตามและเรียกเก็บรายได้ | ความเสี่ยงระดับต่ำ | 4. การให้เช่าสถานที่ และค่าสาธารณูปโภค • นำข้อมูลสัญญาเช่าที่ไม่ได้อยู่ในระบบ CMU Rental เข้าไปในระบบให้ครบถ้วน • กำหนดมาตรการติดตามและตรวจสอบการชำระเงิน เช่น การแจ้งหนี้ผ่านระบบ และใช้ QR Payment | • ระบบ CMU Rental ได้รับการปรับปรุงให้ครอบคลุมสัญญาเช่าทั้งหมด พร้อมปรับกระบวนการแจ้งหนี้ |